Ministarstvo javnih radova
ul.Arsenija Boljevića 2a, City Mall/III sprat, 81000 Podgorica	 
Broj: 01-426/26-2437/3
Podgorica, 7.7.2026.godine

POJAŠNJENJE
Tenderske dokumentacije broj 05-45/26 od 22.06.2026.godine
(šifra postupka #117917) za izradu Glavnog projekta stambenog kompleksa Blok A1 i izvođenje radova na izgradnji prve faze dijela stambenog kompleksa sa pratećom infrastrukturom u naselju “Velje brdo”, Podgorica
Povodom zahtjeva za pojašnjenje Tenderske dokumentacije, Komisija za sprovođenje postupka javne nabavke, u skladu sa članom 95 stav 2 Zakona o javnim nabavkama, na postavljena pitanja daje sljedeće odgovore: 

Pitanje: Potrebno je izvršiti izmjenu načina dokazivanja ispunjenosti uslova stručne I tehničke sposobnosti da je privredni subjekat dužan da posjeduje minimum iskustva na kvalitetnom I uspješnom izvršavanju istih ili sličnih usluga iz oblasti predmeta nabavki, tj odrednice da se: “ Kao dokaz o uspješno realizovanom poslu neće se prihvatati potvrde (reference) izdate od strane povezanih lica sa ponuđačem, u smislu propisa kojima se uređuju privredna društva, niti potvrde izdate od naručioca/investitora koji je istovremeno ponuđač ili sa njim povezano lice. Reference koje se odnose na projekte realizovane za sopstvene potrebe ponuđača, odnosno kada je ponuđač istovremeno bio investitor/naručilac radova ili usluga, neće se smatrati dokazom o ispunjenosti uslova stručne i tehničke sposobnosti. Neće se prihvatati reference izdate između povezanih lica, uključujući matično društvo, zavisno društvo, društva pod zajedničkom kontrolom, kao ni reference izdate za poslove kod kojih je ponuđač nastupao kao investitor, naručilac ili drugo povezano lice u odnosu na investitora.
Navedeni uslov je nezakonit iz razloga što je istim, suprotno članu 135 b stav 1 tačka 6 Zakona o javnim nabavkama predviđeno da se neće se prihvatiti potvrde ( reference) izdate od strane povezanih lica sa ponuđačem u smislu propisa kojima se uređuju niti potvrde izdate od naručioca/investitora koji je istovremeno ponuđač ili sa njim povezano lice, kao ni reference koje se odnose na projekte realizovane za sopstvene potrebe ponuđača, odnosno kada je ponuđač istovremeno bio investitor/naručilac radova ili usluga i reference izdate između povezanih lica, uključujući matično društvo, zavisno društvo, društva pod zajedničkom kontrolom, kao ni reference izdate za poslove kod kojih je ponuđač nastupao kao investitor, naručilac ili drugo povezano lice u odnosu na investitora.
Takođe, navedenim uslovom je neosnovano I neopravdano ograničena konkurencija između privrednih subjekata, a što predstavlja povredu člana 8 zakona o javnim nabavkama. Ukoliko je neprihvatanja potvrda o referencama od određenih investitora, odnosno korisnika predviđeno zbog percepcije mogućeg subjektivizma ili netačnog prezentovanja podataka, to treba spriječiti provjerom kod nadležnih organa, ali ne apriori negativnom eliminacijom.

Odgovor: Naručilac neće vršiti izmjenu tenderske dokumentacije. Ponuda se dostavlja na način utvrđen tenderskom dokumentacijom.
Pitanje: Potrebno je izvršiti dopunu načina dokazivanja uslova stručne I tehničke sposobnosti  da je privredni subjekat dužan da posjeduje minimum stručnih I kadrovskih kapaciteta koji su potrebni za izvršenje ugovora I to u dijelu dokaza /potvrde o zahtijevanom iskustvu  rukovodioca građenja, vodećeg projektanta, odgovornog projektanta- licenciranog inženjera građevinarsva- konstruktivnog smjera I odgovornog projektanta- licenciranog inženjera mašinstva (smjer energetika ili termotehnika
Datim uslovom nije predviđeno ko treba da izda potvrde o zahtijevanom iskustvu navedenih stručnih lica kao ni potvrda treba da sadrži klauztulu da su povjereni poslovi uspješno I kvalitetno izvršeni u ugovorenom roku.

Odgovor: Biće predmet izmjene.

